《石麟岩》
明代·凌义渠

山情屼屼来无已，陡见棱层又此岩。怪石乱垂愁割面，湿云低度欲蒸衫。

如麟堕地空凝想，有竹当楼且免芟。多少好峰藏不住，时穿片影入丛杉。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。